**Referat fra Vintermøte på Scandic Oslo Airport 7.-8. februar 2020**

Tilstede: Bjarne, Erik, Lena, Marte, Linda, Nina, Jonny, Jon Magne, Jan, Tor Erik, Knut Einar, Elisabeth.

Forfall: Vegar, Bård og Endre.

**Referatsaker**

**Prøvesesongen**

* DM-vinnere; gode presentasjoner. Mange unge hunder som går på prøve og blir premiert.
* Det er notert 5 nye jakt-championer og 15 nye jaktpremierte for denne sesongen per dags dato. Det har vært 40 startende som er 2/3 år gamle hunder. En del hunder som har to 1. som er eliteklare.

**Samlinga og dunkerpokalprøven 2020**

* Alt under kontroll og etter planen. Bjarne har hatt god kontakt med Telemark HHK. Samlinga skal holdes i Bø og dunkerpokalen skal ha standkvarteret i Vrådal.

**Diverse orienteringer fra avlsrådet**

* Avlsrådet vil oppdatere hannhundlista.
* Avlsrådet vil oppdatere tappelisten.

**Diverse orienteringer fra ringen**

* Ingen, ut over det som forøvrig går fram av dette referatet.

Vedtak: *Referatsakene tas til etterretning.*

**Evaluering av dunkerpokalprøven 2019**

Det ble tatt en gjennomgang av arrangementet, og konklusjonen er at dette var et bra arrangement. Vi er godt fornøyde med samarbeidet og innsatsen til Østerdalen HHK. Den sosiale delen var litt lidende ut fra at det var totalt alkoholforbud i fellesarealene (ikke mulig med øl til maten). Flere mente at prøven med fordel kan gå litt tidligere på høsten hvis det er mulig å få til.

Vedtak*: Fremtidige pokalprøver forsøkes lagt tidligere på året, gjerne før elgjakta.*

**Avlssesongen**

Orientering fra avlsrådet om utvikling og status

* 22/23 forespørsler for parring denne sesongen. Flere allerede som ønsker neste år. Flere forespørsler etter dunker-valper i år, sammenlignet med i fjor. 5 parringer per nå, sammenlignet med i fjor med kun 1. Målsetning er ca 150 valper i året.
* Mangler svart/blakk hannhunder i avl. Mulig man må tenke på gode hunder, som kanskje ikke er premierte, men kan brukes i avl allikevel.
* Påvirkning av tispeeiere til å parre denne sesongen. Viktig at de som har fått anbefaling virkelig parrer.

Vedtak: *Avlsrådet setter opp en ringeliste over helga, til eiere av tisper som det kan være interessant å ha med i avl. Det vil også bli lagt ut innhold fra tidligere brev på FB, med henvisning til hjemmesiden. Viktig at tispeeierne følges opp, siden det virker som det sitter stadig «lenger inne» å ha kull.*

**Salgsartikler**

Har en del t-skjorter i varebeholdningen.

Vedtak: *Setter ned pris på disse så vi får solgt ut av deler av lagerbeholdningen. For nye innkjøp vil det bli vurdert om vi skal ha nye farger på t-skjortene.*

**Påskriket, hjemmeside, sosiale medier**

Linda og Knut Einar samarbeider godt meget godt mht. publisering på de digitale flatene. Viktig notis for fremtiden at man er to til dette arbeidet.

Knut Einar fanger opp resultater på Elite- og Åpne prøver på FB, i tillegg til de resultatene som meldes inn.

Innholdsproduksjon til Påskriket fungerer godt. Prøver å ha kontakt ut i klubbene for å få inn historier, da medlemmene våre er noe vanskeligere få noe ut av.

Vedtak*: Informasjonsarbeidet fortsetter som før. Det er viktig at interesserte harehundfolk og harejegere får den informasjonen de har bruk for.*

**Valpeannonsen i Jakt & Fiske**

Vedtak: *Opprettholder annonsen, men endrer kontaktperson til Jan Havdal, med mailadresse og telefonnummer, siden de aller fleste valpehenvendelser allerede går til avlsrådet.*

**Medlemsstatus og utvikling**

Per dags dato er det 532 betalende medlemmer for 2020 og 125 ubetalte krav. Dette er noe bedre enn medlemssituasjonen på samme tid i 2019.

Vedtak: *Ikke-betalende medlemmer må følges opp tidligere på året, men vi har ikke tilgang på fakturaer til ikke-betalende. Marte tar kontakt med Mette i NHKF eller NKK for å høre hvordan vi skal løse dette.*

**Påvirkning av oppdretterne til å verve medlemmer til DR denne avlssesongen**

Det ble diskutert hvordan beste opplegg kan være for å verve valpekjøpere som medlemmer i DR.

Vedtak: *Jon Magne sender ut informasjons brev til oppdretterne vedlagt «valpepakke» med Påskrik og brev til valpekjøperne. Marte mottar liste fra oppdretter på potensielle nye medlemmer som vi «sponser» med medlemskap i DR for år 2020. Ved årsslutt tar Marte kontakt med disse og hører om de ønsker å fortsette medlemskapet i DR.*

**Representantskapsmøte i NHKF 19. april på Hell, Trøndelag**

Vedtak: *Jan stiller fra avlsrådet og Bjarne meldes på fra Ringen, med Erik som reserve.*

*Jan og Elisabeth er på valg i avlsrådet for dunker. DR foreslår gjenvalg på begge to.*

**Samling i Bø, 13. – 14. juni 2020, med årsmøte i DR**

Det ble diskutert hvilke grupper av dunkerne det er ønskelig å sette spesielt fokus på denne gangen. Enighet om at det igjen fokuseres på unge hunder, samt bredde i rasen og hannhunder.

Vedtak: *Starter årsmøtet kl. 13.00 lørdag. Bruker samme tidsplan som i 2019, avslutter med foredrag av Elisabeth, hvor dette settes fokus på «hannhunder i oppdrett» i etterkant av årsmøtet. Inviterer oppdrettere til å vise frem sine kull, fra flere år tilbake. Det oppfordres til de som er med på lørdag med hunder om å stille på utstillingen søndag.*

**Dunker-ringens årsmøte 2020**

Møtet ble gjennomgått og diskutert. Det var enighet om å følge «malen» fra 2019.

Vedtak:

***Innkalling*** *- sendes i e-post til alle vi har e-postadresse til. Øvrige sendes til i posten. Dagsorden vedlegges.*

***Dagsorden*** *- samme som i 2019. Ferist for innsending av saker er 9. mai.*

***Årsberetning 2019*** *- Marte og Bjarne utarbeider forslag som sendes alle styremedlemmene for gjennomsyn og eventuelle kommentarer. Benytter samme oppsett som tidligere.*

***Regnskap 2019*** *- Lena har ferdigstilt regnskapet, som også er ferdig revidert.*

*Inntektssiden har vært høyere enn forventet. Utgiftssiden lavere enn forventet. Ble et fint overskudd*

***Budsjett 2020 -*** *Lenas forslag til budsjett for 2020 tiltres. Gjør noen små justeringer på sen-vinteren. Målet er et budsjett som går i null.*

***Valgene -*** *Bjarne har gjennomgått hvem som er på valg og gitt valgkomiteen beskjed . Tas til orientering.*

***Innkomne saker*** *- Ingen foreløpig.*

***Gjennomføring med bl.a.*** *oppgavefordeling - Benytter samme opplegg som de siste årene. Knut Einar kan ikke komme.*

***Forberedelser - hvem gjør hva?*** *- Som tidligere.**Premier til loddsalget må alle bidra med.*

**Distriktsmøter 2020**

Det ble diskutert om vi skal arrangere distriktsmøte(er) i 2020, og eventuelt hvor?

Vedtak: *Holder distriktsmøte i Trøndelag fredag 17. april. Jan og Bjarne stiller. Info må ut kjapt!*

**Årshjul for aktiviteter og oppgaver**

Vedtak: *Tidligere oppsett ble gjennomgått og oppdatert med datoer.*

**Eventuelt**

* **Europapokalprøven**

Vedtak: *Kriteriene for uttak: Resultatene for årets dunker 2019/20 legges til grunn. Prioritert liste nedover h vis vinneren takker nei til deltakelse. DR dekker reise og opphold for dunkerdeltakelsen.*

* **Samling og dunkerpokalprøve i 2021**

Vedtak: *Samling og dunkerpoksalprøve 2021 legges til Maurvangen. Vestoppland Harehundklibb står som arrangør av utstilingen og jakthundprøven, siden Gudbrandssdalen HHK har takket nei til å være samarbeidspartner med DR.*